Rekordmange vil bli spesialjegere
Av søkerne kom 24 menn igjennom nåløyet etter at alle krav var oppfylt. Det går frem av den ferske boken «Krigere og diplomater - på innsiden av Forsvarets spesialkommando» som publiseres mandag. Forfatter og VG-journalist Tom Bakkeli har fulgt den norske spesialstyrken i ett år. I dokumentarboken beskriver han de harde kravene til kandidatene som etter et grovuttak har klart minimunskravene for styrke, hurtighet og kondisjon.For å bli spesialjeger i Forsvaret, må søkerne gjennom Norges tøffeste opptaksprøve, med lite mat og hvile.I løpet av tre uker blir kandidatenes mentale og fysiske styrke testet døgnet rundt. Hvordan trener norske spesialjegere?Forfatteren svarer leserne mandag kl 14.Send inn dine spørsmål her Spesialjegerkandidatene firer seg ned bratte betongvegger med hodet først. Med blybelte henter de dukker på bassengbunnen. De løper kilometervis med uniform og støvler, og orienterer seg i fjellet med tunge sekker. Når de er utslitt blir de fratatt kartet, for å teste motivasjon og løsningsorientering. I motvind frakter de 350 kilo tunge kasser i gummibåter. Skytetrening følges av timevis med svømming i iskald vind, før de bærer stokker med skvulpende vanntønner. Deretter fortsetter seleksjonen i ett år til, med utdanning innen ulike spesialjegerdisipliner. Disiplin, arbeidsmoral og årvåkenhet fremheves som like viktig som mental og fysisk styrke for kandidatene. «Holdninger er et av de viktigste enkeltelementene. Hvis du ikke er i stand til å ta vare på deg selv, har du ingen fremtid som spesialjeger» sier sjefspsykiater Jon G. Reichelt i boken. I løpet av 30 år har Norge utdannet drøyt 300 spesialjegere. Aldri har en kvinne klart opptaksprøvene. På innsiden med Norges tøffeste krigere - les mer i mandagens VG og se eksklusive bilder på VG+
Rekordmange 380 søkte seg til Forsvarets spesialkommando i fjor.